Verdict despre Radu Drăgușin, după ce a jucat o repriză în Aston Villa - Tottenham
Radu Drăgușin a evoluat din minutul 49 în confruntarea dintre Tottenham Hotspur și Aston Villa.
Cele două echipe s-au adunat pe "Villa Park" din Birmingham pentru duelul din etapa cu numărul 28 din Premier League. La capătul celor 90 de minute, Spurs a învins categoric, cu 4-0.
Verdict despre Radu Drăgușin, după ce a jucat o repriză în Aston Villa - Tottenham
Radu Drăgușin a avut o evoluție solidă și l-a înlocuit perfect pe Micky van de Ven, care a ieșit accidentat imediat după ce jucătorii au ieșit de la vestiare pentru disputarea reprizei secunde.
Fanii lui Spurs s-au arătat mulțumiți de maniera în care internaționalul român a intrat pe teren, iar Conor Coady, jucătorul celor de la Leicester, fostă câștigătoare Premier League, l-a lăudat pe Drăgușin.
"Vă spun, Drăgușin este foarte, foarte bun de când a venit. M-am întrebat dacă ieșirea lui van de Ven o să afecteze jocul lui Tottenham, dar a venit faza în care el (n.r. Radu Drăgușin) s-a apărat și a făcut-o fantastic", a spus Conor Coady, potrivit tbfootball.com.
După victorie, Tottenham și-a consolidat poziția a cincea în campionat cu 53 de puncte. 16 victorii, cinci remize și șase înfrângeri au înregistrat elevii lui Ange Postecoglou până în clipa de față.
Alin Stoica, verdict după ce Radu Drăgușin s-a transferat la Tottenham
"Văzând fotbalul intern în ce stare se află... E o performanță extraordinară să ajungă în Premier League. Anglia nu se compară cu Italia! E o altă viteză de joc. Acum e important să reușească să se impună și, de ce nu, să urce și mai sus de Tottenham.
Din punctul meu de vedere, Bayern nu se refuză. Joacă mereu în Champions League. Nu știu de câte ori ți se oferă această șansă să joci la Bayern Munchen. Poate că era mai greu de jucat acolo. Dar, acum, nu mai contează ce a făcut.
A ales, probabil, cum a simțit. Important e că a ajuns într-un campionat... Poate cel mai bun la ora actuală din lume. Important e să se impună și să deschidă alte porți și la alți jucători români. E important să se ajungă la acest nivel.
Greul de abia acum începe pentru Drăgușin. Îi doresc să urce și mai sus. Totuși, Tottenham nu a mai câștigat de ani buni un trofeu. Nu e o echipă care se bate pentru trofee. Eu îi doresc lui Drăgușin să urce și mai sus.
Are calitățile necesare și mentalitatea să ajungă și mai sus de Tottenham. Trebuie să joace, dar să joace și bine", spunea Alin Stoica în luna ianuarie pentru Sport.ro.
Urmăriți SPORT.RO și pe Google News